cyanic-selkie/wikianc huggingface dataset:
জুবাইদা জালাল খান
রাজনীতি
১৯৮৮ সালে প্রধানমন্ত্রী নওয়াজ শরীফের নেতৃত্বে মধ্য-ডানপন্থি পাকিস্তান মুসলিম লীগে (পিএমএল) যোগদানের পরে তার রাজনৈতিক সক্রিয়তা শুরু হয়েছিল; তবে ২০০০ সালে দলের অসন্তুষ্ট গ্রুপের সাথে তিনিও দল থেকে বেরিয়ে যান। তিনি ২০০২ সালে অনুষ্ঠিত পাকিস্তানের সাধারণ নির্বাচনে সফলভাবে প্রতিদ্বন্দ্বিতা করেছিলেন, তিনি এনএ–২৭২ আসন থেকে ৪৪,১৭৭ ভোট পেয়েছিলেন। ২০০২ সালে তিনি শিক্ষামন্ত্রী পদে নিয়োগ পান এবং প্রধানমন্ত্রী জাফরুল্লাহ জামালির মন্ত্রিসভার অংশ হিসাবে রাষ্ট্রপতি পারভেজ মোশাররফের নিকট শপথ নেন। পরে তিনি শওকত আজিজ মন্ত্রিসভায়ও শিক্ষামন্ত্রীর দায়িত্ব পালন করেছেন।
২০০৮ সালের জালাল খান সিদ্ধান্ত নেন যে পাকিস্তান মুসলিম লীগের (কিউ) মনোনয়নে তিনি নির্বাচনে যাবেন না। তিনি স্বতন্ত্র প্রার্থী হিসেবে এনএ-২৭২ আসনে অংশগ্রহণ করেন, কিন্তু ৩৩,৫৬৪ ভোট পেয়ে বেলুচিস্তান আওয়ামী পার্টির ইয়াকুব বিজাঞ্জোর নিকট পরাজিত হন।
২০১৩ সালে জুবাইদা জালাল পিএমএল (এন) প্রার্থী নওয়াজ শরীফের প্রধানমন্ত্রীত্বের প্রস্তাবকে সমর্থন করেছিলেন। নওয়াজ শরীফের সাথে বৈঠকে জালাল নওয়াজ শরীফের নেতৃত্বের প্রতি পূর্ণ আস্থা রেখে, পাকিস্তান মুসলিম লীগে (এন) যোগদানের ঘোষণা দিয়েছিলেন।
২০১৮ সালে জুবাইদা জালাল বেলুচিস্তান আওয়ামী পার্টিতে (বিএপি) যোগ দিয়ে সফলভাবে নির্বাচনে প্রতিদ্বন্দ্বিতা করেছিলেন। বিএপির সাথে পিটিআই সরকার জোটের পরে তিনি ইমরান খানের ফেডারেল মন্ত্রিসভায় প্রতিরক্ষা উৎপাদন মন্ত্রী পদে যোগদান করেন।
এনামুল হক (ফুটবলার)
মোহাম্মদ এনামুল হক (জন্ম: ১ নভেম্বর ১৯৮৫; এনামুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। এনামুল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।
২০০৭ সালে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ২০০৮–০৯ মৌসুমে তিনি ফরাশগঞ্জে যোগদান করেছিলেন, যেখানে তিনি ১২টি গোল করেছিলেন। ফরাশগঞ্জে ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং শেখ জামালের হয়ে খেলেছিলেন। সর্বশেষ ২০১৭–১৮ মৌসুমে, তিনি শেখ জামাল হতে ব্রাদার্স ইউনিয়নে যোগদান করেছিলেন; ব্রাদার্স ইউনিয়নের হয়ে ২ মৌসুম খেলার পর তিনি অবসর গ্রহণ করেছিলেন।
২০১০ সালে, এনামুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৬ ম্যাচে ৭টি গোল করেছিলেন।
দলগতভাবে, এনামুল সর্বমোট ৩টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন।
আন্তর্জাতিক ফুটবল
এনামুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসের গ্রুপ পর্বের ম্যাচে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছিলেন।
২০০৯ সালের ২৬শে এপ্রিল তারিখে, ২৩ বছর ৫ মাস ২৬ দিন বয়সে, এনামুল কম্বোডিয়ার বিরুদ্ধে ২০১০ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ম্যাচেই, বাংলাদেশের জার্সি গায়ে প্রথম গোলটি করেছিলেন; উক্ত ম্যাচে বাংলাদেশের করা একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। বাংলাদেশের হয়ে অভিষেকের বছরে এনামুল সর্বমোট ৬ ম্যাচে ৬টি গোল করেছিলেন।
২০১৬ সালের ১০ই অক্টোবর তারিখে এনামুল ৩০ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে উক্ত ম্যাচে বাংলাদেশ ৩ –১ গোলের ব্যবধানে পরাজিত হয়েছিল, ম্যাচটিতে তিনি একজন বদলি খেলোয়াড় হিসেবে ৭৫তম মিনিটে মাঠে প্রবেশ করেছিলেন। আন্তর্জাতিক ফুটবলে, তার ৭ বছরের খেলোয়াড়ি জীবনে তিনি সর্বমোট ১৬ ম্যাচে ৭টি গোল করেছিলেন।
ফরিদপুর ইউনিয়ন, বাকেরগঞ্জ
ফরিদপুর বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
ফরিদপুর ইউনিয়নের আয়তন ৫,৭১৩ একর।
প্রশাসনিক কাঠামো
ফরিদপুর ইউনিয়ন বাকেরগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ফরিদপুর ইউনিয়নের মোট জনসংখ্যা ১৮,৬৪৯ জন। এর মধ্যে পুরুষ ৮,৮৯৩ জন এবং মহিলা ৯,৭৫৬ জন। মোট পরিবার ৪,৪৫৯টি।
উসমানীয় পোশাক-পরিচ্ছদ
উসমানীয় পোশাক' বা উসমানীয় ফ্যাশন বলতে উসমানীয় সময়ে পরা পোশাকশৈলী ও নকশা বোঝানো হয়ে থাকে।
উসমানীয় যুগ
প্রাসাদ ও দরবারে আড়ম্বরপূর্ণ পোশাক পরার রেওয়াজ থাকলেও সাধারণ মানুষ শুধুই শরীর ঢাকার ব্যাপারেই উদ্বিগ্ন ছিল। সুলেমান দ্য ম্যাগনিফিসেন্টের রাজত্ব থেকে প্রশাসকরা পোশাকের উপর নিয়ন্ত্রণমূলক আইন প্রণয়ন শুরু করেছিলেন। সুলাইমানের শাসনামলে মুসলিম, খ্রিস্টান, ইহুদি সম্প্রদায়, পাদ্রী, ব্যবসায়ী এবং রাষ্ট্রীয় ও সামরিক কর্মকর্তাদের পোশাকের উপর বিশেষভাবে নিয়ম প্রয়োগ করা হত।
এই সময়ে মানুষ বহির্বাস হিসেবে পরতেন 'mintan' (মিনতান: খাট সদরিয়া), 'zıbın' (যিবিন: আজানুলম্বিত অন্তর্বাস), 'şalvar' (শালভার: সেলোয়ার), 'kuşak' (কুশাক: কোমরে বাঁধা কাপর বা পরিকর), 'potur' (পোতুর: ঢোলা পাজামা), entari বা kaftan (লম্বা আলখাল্লা)। মাথায় পরতেন 'kalpak' (কাল্পাক: প্রাচীন আনাতোলীয় টুপি), অথবা 'sarık' (সারিক: ফেজের উপরে ভারী পাগড়িবাঁধা টুপি); পায়ে পরতেন 'çarık' (চারিক: ত্রিকোণ জুতো), çizme (চিযমে: লম্বা গলার বুট), 'çedik' (চেদিক: একাধিক বেল্টবিশিষ্ট জুতো), 'Yemeni' (ইয়েমেনি: চারিকের মতই)। প্রশাসকমণ্ডলী এবং ধনী লোকেরা পরিধান করতেন পশমের আস্তরণ ও কারুকাজখচিত কাফতান, যেখানে মধ্যবিত্ত শ্রেণীর লোকেরা পরতেন 'cübbe' (জুব্বে: জুব্বা, মিডিয়াম লেংথের আলখাল্লা) এবং 'hırka' (হিরকা: খাট আলখাল্লা বা স্যুট), আর নিম্নবিত্ত শ্রেণীর লোকেরা পরতেন কলারবিহীন 'cepken' (জেপকেন: বুক খোলা সদরিয়া) বা 'yelek' (ইয়েলেক: ব্লাউজ)।
মহিলাদের দৈনন্দিন পরিধেয় বস্ত্র ছিল শালভার (ট্রাউজার), গোমলেক (শেমিজ) যা মাঝ-হাঁটু বা গোড়ালি পর্যন্ত নামানো থাকত, ছোট ফিট করা জ্যাকেট যাকে zıbın বলা হয়, এবং স্যাশ বা বেল্ট যা কোমর বা তার ঠিক নীচে বাঁধা হত। লৌকিক কোন অনুষ্ঠানের জন্য, যেমন বন্ধুদের সাথে দেখা করা, মহিলারা পরতেন এনতারি বা কাফতান, একটি দীর্ঘ আলখাল্লা যা zıbın কাটে তৈরী হত কিন্তু একটু লম্বা। যিবিন এবং কাফতান উভয় বস্ত্রেরই কোমরে বোতাম লাগানো থাকত, তার নিচ থেকেই পরা হত স্কার্ট। উভয় পোশাকেরই গলা পর্যন্ত বোতাম ছিল, কিন্তু বেশিরভাগ সময়ে বোতাম লাগানো হত বুকের নিচের দিকে, বুকের উপর দিয়ে বক্ষবন্ধনী খোলা থাকত। এই সব জামাকাপড় উজ্জ্বল রঙের এবং প্যাটার্নযুক্ত হয়ে থাকত। তদুপরী যখন কোন মহিলা বাড়ি থেকে বের হতেন, তখন তার জামাকাপড় ঢেকে রাখতেন গাঢ়, শালীনভাবে কাটা পোশাক দিয়ে যেগুলোর গলা পর্যন্ত বোতাম থাকত। তাছাড়া চুল ও মুখের উপর একজোড়া ওড়না দিয়ে ঢাকা থাকত।
পাগড়ি বা উষ্ণিশ ছিল পুরুষদের সামাজিক অবস্থানের সবচেয়ে শক্তিশালী সূচক। সেসময় জনসাধারণেরা পরতেন "külah" (কুলাহ: ত্রিকোন টুপি) যা 'abani' বা 'Yemeni' দিয়ে মোড়ানো থাকত, আর উচ্চপদস্থ লোকেরা পরতেন নানাপ্রকার প্রশস্ত পাগড়িওয়ালা টুপি।
১৭ শতকের রাজনৈতিক সংকটের প্রতিফলন ঘটে পোশাকে বিশৃঙ্খলা হিসাবে। টিউলিপ যুগে ভোগবিলাশ ও প্রদর্শনীর অত্যধিক বিলাসবহুল বাধ্যতা ১৯ শতক পর্যন্ত স্থায়ী হয়। ১৮৩০-এর দশকে সুলতান দ্বিতীয় মাহমুদ-এর আধুনিকীকরণের প্রচেষ্টা সর্বপ্রথম রাষ্ট্রীয় খাতে প্রভাব ফেলে। তখন 'সারিক'-এর পরিবর্তে শুধু 'ফেজ টুপির' ব্যবহার শুরু হয়। সাবলাইম পোর্ট এ নিযুক্ত কর্মকর্তাগণ ট্রাউজার, 'সেটার' এবং 'পোটিন' পরা শুরু করেন।
তানযিমাত যুগ
১৯ শতকে 'তানজিমাত' এবং 'মেসরুতিয়েত' সময়কালে, সাধারণ মানুষ তখনও তাদের ঐতিহ্যবাহী পোশাকের শৈলী বজায় রাখত। ইহা শাসকশ্রেণী এবং উচ্চবিত্ত সমাজের 'রেডিংগোট', জ্যাকেট, কোমরকোট, বয়ুনবাগি (টাই), 'মিনতান', তীক্ষ্ণ-বিন্দু এবং হাই-হিল জুতা পরিধানের সাথে একটি দুর্দান্ত বৈপরীত্য উপস্থাপন করে।
উসমানীয় আমলে 'রাজমঞ্জিল' এবং রাজদরবারের নারীদের পোশাক পরিলক্ষিত হয়। ঊনবিংশ শতাব্দীতে 'এন্তারি', 'কুশাক', 'শালভার', 'বাশোর্তু', 'ফেরাজে' তেমন পরিবর্তন হতে দেখা যায় নি। ষোড়শ শতকে, মহিলারা পরিধান করতেন দুই স্তরের লম্বা 'এনতারি' এবং 'তূল', এবং মাথায় মখমলের শাল। তাদের আউটডোর পোশাকের তালিকায় ছিল 'ফেরাজে' এবং 'ইয়েলদিরমে'। সপ্তদশ শতকে ইনার 'এন্তারি' পরার ক্ষেত্রে একটি সরলীকরণের আভাস দেখা যায়। তখন সেগুলো পরা হত একটি ছোট-হাতা, কাফতান-আকৃতির পোশাকের নীচে এবং এর সাথে আনুষঙ্গিক উপাদান ছিল বেল্ট।
পশ্চিমা নারীদের পোশাকে উসমানীয় প্রভাব
উসমানীয় এবং ব্রিটিশদের মধ্যে ইতিহাসজুড়ে সাংস্কৃতিক মিথস্ক্রিয়া ঘটেছিল। কিন্তু ১৮ শতকে, উসমানীয় সাম্রাজ্যে ইউরোপীয় পর্যটক এবং বিদেশী বাসিন্দাদের সংখ্যা উল্লেখযোগ্য হারে বৃদ্ধি পায় এবং ১৯ শতকে গিয়ে তা বিস্ফোরিত হয়। ফ্যাশন হল বর্ধিত মিথস্ক্রিয়া পরিমাপ করার একটি পদ্ধতি। ইতিহাসে দেখা যায়, ইউরোপীয়দের মধ্যে পুরুষ এবং মহিলাদের পোশাকের মধ্যে আরও বেশি বিভাজনমূলক ছিল। হোস এবং ট্রাউজার ছিল শুধুমাত্র পুরুষদের জন্যই সংরক্ষিত, অন্যদিকে মহিলদের জন্য ছিল স্কার্ট। বিপরীত দিকে, উসমানীয় সাম্রাজ্যে, পুরুষ এবং মহিলাদের পোশাক আরও প্রাচুর্যপূর্ণ ছিল। তবে উভয় দিকেই একটি সাধারণ পরিধেয় বস্ত্র হিসেবে শালভারের দেখা মিলত, ইহা ছিল সাদা কাপড়ের একটি বিশাল অন্তর্বাস যাকে এখন "হেরেম প্যান্ট" বলা হয়। উসমানীয় সাম্রাজ্যে ভ্রমণকারী ব্রিটিশ মহিলাদের কাছে শালভার বস্ত্রটি দ্রুত স্বাধীনতার প্রতীক হয়ে ওঠে, কারণ তারা দেখতে পায় যে ব্রিটিশ মহিলাদের চেয়ে উসমানীয় মহিলাদের বেশি অধিকার পেয়ে থাকে। লেডি মেরি ওয়ার্টলি মন্টেগু (১৬৮৯-১৭৬২), যার স্বামী ছিলেন কনস্টান্টিনোপলে নিযুক্ত একজন ব্রিটিশ রাষ্ট্রদূত, তিনি তার "এম্বাসি লেটারস"-এ তার ভ্রমণ সম্পর্কে উল্লেখ করেন যে, উসমানীয় মহিলারা "আইনগত সম্পত্তির অধিকার এবং সুরক্ষায় বেশী অধিকার পেয়ে থাকে যা পশ্চিমা মহিলাদের অধিকারকে অনেক বেশী ছাড়িয়ে গেছে"। বেশিরভাগ সময়ে এসব নারী পর্যটকেরা উসমানীয় সংস্কৃতির সাথে একটি ঘনিষ্ঠ দৃষ্টিভঙ্গি অর্জন করতেন, মহিলা হওয়ার কারণে, তারা পুরুষ পর্যটকদের তুলনায় অভিজাত মুসলিম হেরেমে সহজে প্রবেশ করতে পারতেন। ১৯ শতকের শেষের দিকে শালভারের ব্যবহার সফলভাবে পুরো ইউরোপ জুড়ে ছড়িয়ে পড়ে। কারণ বিভিন্ন নারী ভোটাধিকারী এবং নারীবাদীরা শালভারকে মুক্তির প্রতীক হিসেবে ব্যবহার করত। অনেক ব্রিটিশ নারী, যেমন লেডি (জ্যানি) আর্কিবল্ড ক্যাম্পবেল (১৮৪৫-১৯২৩), এবং লেডি অটোলিন (ভায়োলেট অ্যান) মরেল (১৮৭৩-১৯৩৮) শালভার পরতেন "প্রথাগত ব্রিটিশ মান এবং যৌন পার্থক্যকে প্রত্যাখ্যান করার প্রয়াসস্বরূপ।" শালভারের ব্যবহার ইউরোপ ছাড়িয়ে অন্যত্রও ছড়িয়ে পড়ে যখন অ্যামেলিয়া জেঙ্কস ব্লুমার আমেরিকান "ব্লাউজ" তৈরি করতে এই "তুর্কি ট্রাউজার"এর কিয়ৎ পরিবর্তন করে বসেন।
ইউরোপে, ১৬ শতকে স্কার্টে লেয়ার যুক্ত করার চল শুরু হয়। ১৬ শতকের পূর্বে, স্কার্টে কেবল নীচের অংশে চেরা থাকত, কিন্তু উসমানীয়দের প্রভাবে দেখা যায় ১৬ শতকের স্কার্টগুলিতে নীচে আরেকটি বিপরীত স্তর প্রকাশ করতে স্কার্টের সামনের অংশকে দ্বিখণ্ডিত করা হত। বেশিরভাগই, নিচের লেয়ারটি একটি লেয়ারযুক্ত স্লিভের সাথে সমন্বয় করে দেওয়া হত। ঝুলন্ত হাতা ব্যবহারও উসমানীয়দের কাছ থেকে ইউরোপীয়রা ধার করে, যদিও ইহা লেয়ারওয়ালা স্কার্টের বহু আগে ইউরোপে প্রবেশ করে। ১২ শতকে, ইউরোপের ধর্মীয় এবং পণ্ডিত লোকেরা তুর্কি-স্টাইলের কাফতানের মতো ঝুলন্ত হাতাযুক্ত কোট পরতেন। এই ঝুলন্ত হাতাগুলির মানে ছিল যে কেউ বাইরের লেয়ারের নীচে কাপড়ের দ্বিতীয় লেয়ারটাও দেখতে পাবে। যদিও ১২ শতক থেকে ইউরোপে ঝুলন্ত হাতার ব্যবহার শুরু হয়, তবে উসমানীয় স্টাইলটি লেডি মেরি মন্টেগের মুগ্ধতা থেকে পালাতে পারে নি। ১৮ তম শতাব্দী, ১০ মার্চ ১৭১৭ তারিখের একটি চিঠিতে, মারাবাউটের আর্লপত্নী হাফিজ (হাফসা) সুলতান, যিনি ছিলেন ক্ষমতাচ্যুত সুলতান মুস্তাফার প্রিয়পাত্র, তার ব্যাপারে লেডি মেরি লিখেছিলেন: "কিন্তু তার পোশাকটি এতটাই আশ্চর্যজনকভাবে সমৃদ্ধ ছিল যে আমি এটি আপনাদের কাছে বর্ণনা করতে পারব না। তিনি ডোনালমা নামক একটি গেঞ্জি পরতেন, যা ছিল লম্বা হাতা এবং নীচে ভাঁজ করা, অবশ্য কাফতান থেকে আলাদা ছিল। এটি ছিল বেগুনি রঙয়ের কাপড়ের, আকৃতিতে সোজা, এবং প্রতি পাশে মোটা সেট, এটা ছিল পা পর্যন্ত লম্বা এবং গোলাকার হাতাওয়ালা, সেখানে খচিত ছিল সেরা জলের মুক্তো, সবগুলো ছিল একই আকারের যেমনটা সাধারণত তাদের বোতামগুলিতে হয়ে থাকে।"
আধুনিক ব্যবহার
আধুনিক তুর্কি ফ্যাশনবিদ যেমন রিফাত ওজবেক, জেমিল ইপেকচি, ভুরাল গোকচায়লি, ইলদিরিম মায়রুক, সাদিক কিজিলাগাক, হাকান ইলিয়াবান এবং বাহার কোরচান প্রমূখেরা তুর্কি বস্ত্রে ঐতিহাসিক ও উসমানীয় প্রভাব নিয়ে এসেছেন। আর উসমানীয় বা উসমানীয়-প্রভাবযুক্ত নকশা তুর্কি টেক্সটাইল শিল্পের জন্য অত্যধিক গুরুত্ববহ।
চিত্রশালা
Religious garb
ডিক চেনি
রবার্ট ব্রুস চেনি (Richard Bruce Cheney; জন্ম: ৩০ জানুয়ারি ১৯৪১) হলেন একজন মার্কিন রাজনীতিবিদ ও ব্যবসায়ী। তিনি ২০০১ থেকে ২০০৯ সাল পর্যন্ত মার্কিন যুক্তরাষ্ট্রের ৪৬তম উপ-রাষ্ট্রপতি হিসেবে দায়িত্ব পালন করেন। তাকে মার্কিন যুক্তরাষ্ট্রের ইতিহাসে সবচেয়ে ক্ষমতাধর উপ-রাষ্ট্রপতি হিসেবে আখ্যায়িত করা হয়। একই সাথে তিনি মার্কিন যুক্তরাষ্ট্রের ইতিহাসে সবচেয়ে কম সমর্থনপ্রাপ্ত রাজনীতিবিদদের একজন, দপ্তর ত্যাগ করার সময় তার গ্রহণযোগ্যতার রেটিং ছিল ১৩%।
চেনি নেব্রাস্কা অঙ্গরাজ্যের লিংকন শহরে জন্মগ্রহণ করেন এবং ওয়াইয়োমিং অঙ্গরাজ্যের ক্যাসপার শহরে বেড়ে ওঠেন। তিনি ইয়েল বিশ্ববিদ্যালয় ও পরে ওয়াইয়োমিং বিশ্ববিদ্যালয়ে পড়াশোনা করেন। ওয়াইয়োমিং থেকে তিনি রাষ্ট্রবিজ্ঞানে স্নাতক ও স্নাতকোত্তর লাভ করেন। তিনি কংগ্রেসের উইলিয়াম এ. স্টেইগারের অন্তরীণ হিসেবে রাজনীতিক জীবন শুরু করেন এবং রিচার্ড নিক্সন ও জেরাল্ড ফোর্ড রাষ্ট্রপতিত্বকালীন তিনি হোয়াইট হাউজে কাজের সুযোগ পান। সেখানে তিনি ১৯৭৫ থেকে ১৯৭৭ সাল পর্যন্ত হোয়াইট হাউজের কর্মীদের প্রধান হিসেবে দায়িত্ব পালন করেন। ১৯৭৮ সালে চেনি ওয়াইয়োমিং কংগ্রেসনাল জেলার হাউজ অব রিপ্রেজেন্টেটিভ হিসেবে নির্বাচিত হন এবং ১৯৭৯ থেকে ১৯৮৯ সাল পর্যন্ত আরও পাঁচবার পুনর্নির্বাচিত হন। ১৯৮৯ সালে তিনি স্বল্পকালীন হাউজ মাইনরিটি হুইপের দায়িত্ব পালন করেন। চেনিকে জর্জ এইচ. ডব্লিউ. বুশের রাষ্ট্রপতিত্বকালীন প্রতিরক্ষা মন্ত্রী নিযুক্ত করা হয় এবং ১৯৮৯ থেকে ১৯৯৩ পর্যন্ত এই পদে অধিষ্ঠিত ছিলেন। প্রতিরক্ষা বিভাগে থাকাকালীন তিনি অপারেশন ডেজার্ট স্টর্ম-সহ অন্যান্য বিষয় তত্ত্বাবধান করেন। বিল ক্লিনটনের রাষ্ট্রপতিত্বকালীন তিনি ১৯৯৫ থেকে ২০০০ সাল পর্যন্ত হ্যালিবার্টন কোম্পানির চেয়ারম্যান ও প্রধান নির্বাহী কর্মকর্তা হিসেবে দায়িত্ব পালন করেন।
নীলকান মাছরাঙা
নীলকান মাছরাঙা (Alcedo meninting) হল একধরনের মাছরাঙা প্রজাতির পাখি যাদেরকে সাধারণত এশিয়া মহাদেশে দেখতে পাওয়া যায়, প্রধানত এরা ভারতীয় উপমহাদেশ থেকে দক্ষিণপূর্ব এশিয়া পর্যন্ত এদের বিস্তার দেখতে পাওয়া যায়। এদেরকে প্রধানত ঘন বনভূমিতে দেখতে পাওয়া যায়, সেখানে তারা ছোটো ছোটো জলপ্রপাতে শিকার ধরে। এদের শিরস্ত্রাণ আরোও ঘন হয় এবং এদের দেহের নিচের অংশ গাঢ় বাদামি রঙের হয় এবং পাতি মাছরাঙাদের (Alcedo atthis) মতোন কানের চারপাশে বাদামি রঙের দাগ থাকে না, এদেরকে লোকালয়ে বেশি দেখতে পাওয়া যায় নীলকান মাছরাঙাদের থেকে। এদের অনেক প্রকারের উপজাতির খোঁজ পাওয়া গেছে যারা প্রধানত আকার, আয়তন এবং দেহের রঙের জন্যই একে ওপরের থেকে আলাদা হয়। প্রাপ্তবয়স্ক পুরুষ মাছরাঙাদের ঠোঁটের রঙ পুরোটাই গাঢ় হয় কিন্তু মহিলাদের নিচের চোয়াল লালচে হয়।
বর্ণনা
এই লম্বা মাছরাঙাটি প্রায় পাতি মাছরাঙাদের (Alcedo atthis) মতোই দেখতে হয় কিন্তু এদেরকে আলাদা করা হয় তাদের নীল রঙের কানের মাধ্যমে যা পাতি মাছরাঙাদের বাদামি রঙের হয়। এছাড়াও এদের দেহের রঙ ওই মাছরাঙাদের থেকে আরোও অনেক বেশি ঘন নীল রঙের হয় এবং দেহের নিচের অংশ অনেকবেশি গাঢ় বাদামি রঙের হয়। তরূণ নীলকান মাছরাঙাদের বাদামি রঙের কান হয় পাতি মাছরাঙাদের মতোন কিন্তু এরা তাদের বুক ও গলার ওপরে বহুবর্ণের চিত্রবিচিত্র করা চিহ্ন দেখায় যা তাদেরকে পাতি মাছরাঙাদের থেকে আলাদা করে বোঝাতে, কিন্তু পরবর্তীকালে এরা বড়ো হওয়ার সাথে সাথেই এই দাগগুলো মিলে যায়। তরুণ মাছরাঙাদের লাল রঙের ঠোঁট দেখতে পাওয়া যায় এবং এর ওপরে সাদা রঙের ছিট ছিট দাগ দেখতে পাওয়া যায়।
শ্রেণীবিন্যাস
এদের প্রজাতির মধ্যে বিভিন্ন পালকের রঙের পরিবর্তনের জন্য এদেরকে অনেকগুলো উপজাতিতে ভাগ করা যায়। এদের মধ্যে পরে: এছড়াও অন্যান্য উপজাতিদের মধ্যে callima, subviridis এবং proxima, এদেরকে খুব বেশি কিছু আলাদা বলে গণ্য করা হয় না।
ব্যবহার এবং ইকোলজি
এই নীলকান মাছরাঙা তাদের ক্ষেত্রের মধ্যে ব্যাপক ভাবে বিরাজ করে। এরা প্রধানত ঝুলন্ত গাছের ডালের ওপরে বসে থাকে এবং ওখান থেকেই শিকার করে। এদেরক শিকারের মধ্যে পরে চিংড়ি, ফড়িং, লার্ভা এবং মাছ। অন্যান্য পোকামাকড় যেমন ঘাসফড়িং, গঙ্গাফড়িং ইত্যাদিও খেয়ে থাকে।
এদের ভারতে প্রজনন কাল হল প্রধানত মে থেকে জুন মাস উত্তর ভারতে এবং দক্ষিণ ভারতে জানুয়ারি মাসে। তাদের বাসা প্রধানত ১ মিটার লম্বা হয় টানেলের মতোন দেখতে আর এরা নদীর বা পুকুর বা জলপ্রপাতের ধারেই বাসা বাঁধতে পছন্দ করে। বাসায় তারা ৫ থেকে ৭ টা ডিম পাড়ে।
উড়িষ্যার প্রধানমন্ত্রী
উড়িষ্যার প্রধানমন্ত্রী ছিলেন ব্রিটিশ ভারতের উড়িষ্যা প্রদেশের সরকার প্রধান এবং আইনসভার সংসদীয় নেতা। ১৯৪৭ সালে ভারতের স্বাধীনতার পর এই পদ বিলুপ্ত করা হয়।
ইতিহাস
১৯৩৫ সালের ভারত সরকার আইনের আওতায় উড়িষ্যার প্রধানমন্ত্রীর পদ তৈরি করা হয়। ১৯৩৭ সালের ভারতীয় প্রাদেশিক নির্বাচনের সময় উড়িষ্যায় ভারতীয় জাতীয় কংগ্রেস ৩৬টি আসন লাভ করে। এর বিপরীতে অন্যান্য দল এবং স্বতন্ত্র প্রার্থীরা ২৪টি আসন লাভ করে। প্রভাবশালী অভিজাত এবং স্বতন্ত্র বিধায়ক মহারাজা স্যার কৃষ্ণচন্দ্র গজপতি নারায়ণ দেব ৮০ দিনের জন্য প্রথম প্রধানমন্ত্রী ছিলেন। কংগ্রেসের প্রাদেশিক বিধায়ক বিশ্বনাথ দাস তখন সংবিধানমূলক সরকার বর্জনের প্যান-ইন্ডিয়ান কংগ্রেস নীতি সত্ত্বেও সরকার গঠনের অধিকারের দাবি করেছিলেন। বিশ্বনাথ দাসের মন্ত্রিসভা ১৯৩৯ সাল পর্যন্ত স্থায়ী হয়। এরপর প্রদেশটি গভর্নরের শাসনাধীন ছিল। স্যার কৃষ্ণ চন্দ্র গজপতি ১৯৪১ সালে দ্বিতীয় সরকার গঠন করেন যা ১৯৪৪ সাল পর্যন্ত স্থায়ী হয়। স্যার কৃষ্ণচন্দ্র গজপতি আধুনিক উড়িষ্যা (বর্তমানে ওড়িশা) রাজ্যের স্থপতি হিসাবে বিবেচিত হন। ১৯৪৬ সালের ভারতীয় প্রাদেশিক নির্বাচনে কংগ্রেস ৪৭টি আসনে জয়লাভ করে। ফলে কংগ্রেস নেতা হরেকৃষ্ণ মাহাতাব উড়িষ্যার শেষ প্রধানমন্ত্রী হন। তবে উড়িষ্যার প্রথম নির্বাচিত মুখ্যমন্ত্রী ছিলেন নবকৃষ্ণ চৌধুরী ।
ডিপ্লোমা ইন এগ্রিকালচার
১। এগ্রিকালচার ট্রেনিং ইনষ্টিটিউট (ATI), শেরে বাংলা নগর, ঢাকা।
২। এগ্রিকালচার ট্রেনিং ইনষ্টিটিউট (ATI), তাজহাট রংপুর।
৩। এগ্রিকালচার ট্রেনিং ইনষ্টিটিউট (ATI), রহমতপুর, বরিশাল।
৪। এগ্রিকালচার ট্রেনিং ইনষ্টিটিউট (ATI), খাদিমনগর, সিলেট।
৫। এগ্রিকালচার ট্রেনিং ইনষ্টিটিউট (ATI), শেরপুর।
৬। এগ্রিকালচার ট্রেনিং ইনষ্টিটিউট (ATI), দৌলতপুর, খুলনা।
৮। এগ্রিকালচার ট্রেনিং ইনষ্টিটিউট (ATI), ঈশ্বরদী,পাবনা
৯। এগ্রিকালচার ট্রেনিং ইনষ্টিটিউট (ATI), রাঙ্গামাটি।
১। আবুল বাশার কৃষি কলেজ, ঢাকা।
৩। এম.এস.জোহা কৃষি কলেজ,হারদী,আলমডাঙ্গা, চুয়াডাঙ্গা।
৪। খান জাহান আলী কৃষি কলেজ,ডুমুরিয়া, খুলনা।
৫। ব্রেইলী ব্রীজ এগ্রিকালচার এন্ড পলিটেকনিক ইনিষ্টিটিউট,মীরবাগ,কাউনিয়া রংপুর।"
সিরিল ওয়াল্টার্স
প্রথম-শ্রেণীর ক্রিকেটে গ্ল্যামারগনের পক্ষে অভিষেক ঘটে সিরিল ওয়াল্টার্সের। তবে, গ্ল্যামারগন ত্যাগ করার পর ওরচেস্টারশায়ারের অধিনায়ক ও সাচিবিক দায়িত্ব পালনকালেই সর্বাধিক সফলতা পান তিনি। এ দায়িত্ব পালনের সময়কালে তার ব্যাটিংয়েরও বৈপ্লবিক পরিবর্তন সবিশেষ লক্ষ্যণীয় ছিল। ফলশ্রুতিতে সংক্ষিপ্তকালের জন্য ইংল্যান্ড দলের নিয়মিত সদস্য হন। এক পর্যায়ে নিয়মিত অধিনায়ক বব ওয়াটের সহকারী অধিনায়কের দায়িত্বে থাকাকালে এক খেলায় ইংল্যান্ড দলের অধিনায়কত্ব লাভ করেন। তবে অপ্রত্যাশিতভাবে কিছুদিন পর ক্রিকেট খেলা ছেড়ে দেন।
কাউন্টি ক্রিকেটে অংশগ্রহণ
পরের বছর জরিপকারক ও স্থপতি হিসেবে ব্যস্ততম সময় পার করেন। এরফলে মৌসুমের অর্ধেক সময় দলের বাইরে ছিলেন। তবে, দলে ফিরে ওয়ারউইকশায়ারের বিপক্ষে ১১৬ রান ও লিচেস্টারশায়ারের বিপক্ষে ১১৪ রানের মনোজ্ঞ ইনিংস উপহার দেন। ঐ ইনিংসগুলোয় তার ধ্রুপদী ব্যাটিং অনেকগুলো স্ট্রোকের সমন্বয়ে গঠিত ছিল। এক পর্যায়ে তাকে ইংল্যান্ডের ভবিষ্যৎ সম্ভাবনায় প্রতিভারূপে বিবেচনা করা হতো।
তবে, ব্যবসায়িক দায়বদ্ধতার কারণে মে, ১৯২৭ সালের পর সিরিল ওয়াল্টার্স খেলার বাইরে ছিলেন। ওরচেস্টারশায়ার কর্তৃপক্ষ ১৯২৮ সালে স্থায়ীভাবে সচিব হিসেবে তাকে মনোনীত করে। ঐ বছর কয়েকটি খেলায় গ্ল্যামারগনের পক্ষে কোন সফলতা পাননি। ওরচেস্টারশায়ারে খেলার জন্য যোগ্যতা লাভের সূচনাকাল শুরু হয়। ১৯২৯ সালে ওয়েলসের পক্ষে এমসিসির বিপক্ষে একটিমাত্র প্রথম-শ্রেণীর খেলায় অংশ নেন তিনি। ১৯৩০ সালে ওরচেস্টারশায়ারের পক্ষে খেলার যোগ্যতা লাভ করেন। ওয়াল্টার্স তার ব্যাটিং দিয়ে দলকে মাঝামাঝি নিয়ে আসেন।
পরের বছর সিরিল ওয়াল্টার্সকে ওরচেস্টারশায়ারের অধিনায়ক মনোনীত করা হয়। দলের অবস্থা নিম্নতর পর্যায়ের দিকে যেতে থাকলেও দুইটি খুবই উত্তপ্ত গ্রীষ্ম মৌসুম অতিবাহিত করেন নিজস্ব মানদণ্ড বজায় রেখে। ১৯৩২ সালে দেড় হাজারেরও বেশি রান তুলেন। তন্মধ্যে, ওয়ারউইকশায়ারের বিপক্ষে ১৯০ রান তুলেন। ১৯৩৩ সালে ওয়াল্টার্স সম্মুখসারির ব্যাটসম্যানের ভূমিকায় আবির্ভূত হন। ওরচেস্টারশায়ারের পক্ষে প্রথম তিন মৌসুমের প্রত্যেকটিতে একটি করে সেঞ্চুরি করেছিলেন তিনি। কিন্তু ঐ মৌসুমে নয়টি সেঞ্চুরি করে নতুন কাউন্টি রেকর্ড গড়েন।
পতৌদির নবাব, মরিস নিকোল ও হ্যারল্ড গিবন্স সাথে তিনি একত্রে পঁচিশটি সেঞ্চুরি নিজেদের মধ্যে ভাগাভাগি করে নিয়েছিলেন। কিন্তু, বোলিং দূর্বলতার কারণে দলটি মাত্র দুই খেলায় জয় পেয়েছিল।
টেস্ট ক্রিকেট
২৪ জুন, ১৯৩৩ তারিখে টেস্ট ক্রিকেটে অভিষেক ঘটে সিরিল ওয়াল্টার্সের। হার্বার্ট সাটক্লিফের ব্যাট থেকে রান না আসায় সফরকারী ওয়েস্ট ইন্ডিজের বিপক্ষে তিন টেস্টের সবকটিতেই ব্যাটিং করতে হয়। প্রথম দুই টেস্টে ৫১ ও ৪৬ রান করেন। ১৯৩৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।
ভারতে অনুষ্ঠিত পরবর্তী সিরিজে সিরিল ওয়াল্টার্স নিজেকে ইংল্যান্ডের প্রথম পছন্দের উদ্বোধনী ব্যাটসম্যান হিসেবে প্রতিষ্ঠিত করেন। ছয় ইনিংসে ৭১ গড়ে রান তুলেন তিনি।
১৯৩৪ সালে ট্রেন্ট ব্রিজ টেস্টে অধিনায়কের দায়িত্ব পালন করলেও সফলতা লাভে ব্যর্থ হন। তবে ব্যাটসম্যান হিসেবে ঠিকই সফলতা পেয়েছিলেন। উপর্যুপরী দুই মৌসুমে দুই সহস্রাধিক রান তুলেন তিনি। পাঁচ টেস্টে চার শতাধিক রান তুলেন। ১৯৩৫ সালের শুরুতে বেশ চমৎকার সময় কাটান। কিন্তু মাসখানেক পর থেকেই তার স্বাস্থ্যের ক্রমাবনতি ঘটতে থাকে। দীর্ঘ বিশ্রামের উপদেশ দেয়া হয়। তবে, দুই খেলায় ২৭১ রান তোলায় কেনিংটন ওভালের শেষ টেস্টে খেলার জন্য তাকে মনোনীত করা হয়। কিন্তু, পুনরায় ভগ্ন স্বাস্থ্যের কারণে তাকে দলের বাইরে যেতে হয়।
সর্বোপরি আঠারো ইনিংসের ১২টিতেই ৪০ ঊর্ধ্ব রান নিয়ে টেস্ট ক্রিকেটে স্মরণীয় রেকর্ড গড়েন।
অবসর
১৯৩৫ সালের শেষদিকে সিরিল ওয়াল্টার্স ওরচেস্টারশায়ারের সাচিবিক দায়িত্ব ও অধিনায়কত্ব করা থেকে নিজ নামকে প্রত্যাহার করে নেন। তবে, তিনি আশাবাদী ছিলেন যে, সুযোগ পেলে তিনি পুনরায় কাউন্টি দলের পক্ষে খেলতে আসবেন। কিন্তু, স্বাস্থ্যের উন্নতি হলেও তার খেলোয়াড়ী জীবন নিম্নমূখী হতে থাকে। তিনি বৈবাহিক বন্ধনে জড়িয়ে পড়েন। ১৯৩৬ সালে প্রথম-শ্রেণীর ক্রিকেটে অংশগ্রহণ না করলেও ওরচেস্টারশায়ার কর্তৃপক্ষ বিশ্বাস করতো যে, তিনি ১৯৩৭ সালে দলে নিয়মিতভাবে খেলবেন।
বছর শেষে কর্তৃপক্ষ জানতে পারে যে, তিনি আর ক্রিকেট মাঠে আর নামবেন না। তিনি বৈবাহিক জীবন সুন্দরভাবে কাটাচ্ছেন ও স্ত্রীর ব্যক্তিগত আয়ে বেশ ভালোভাবেই কেটে যাবে। ১৯৭৪ সালে পেজির মৃত্যু হলে তিনি নিথে ফিরে যান ও সেখানেই তার দেহাবসান ঘটে। জীবনের শেষদিকে সিরিল ওয়াল্টার্স ক্রিকেট খেলা দেখতেন না। তিনি বিশ্বাস করতেন যে, ক্রিকেটের দিকে নজর দিলে ব্যবসায়িক দায়িত্ব থেকে দূরে সরে থাকবেন।
১১৯ নং ওয়ার্ড, কলকাতা পৌরসংস্থা
ওয়ার্ড নং ১১৯, কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (জেমস লং সরণি-সাহাপুর-রেলওয়ে কলোনি) এলাকার কিছু অংশ জুড়ে গঠিত।
ভূগোল
১১৯ নং ওয়ার্ডটি উত্তরে নিউ আলিপুর ব্লক কে-এর সীমানায় অবস্থিত; জয় কৃষ্ণ পল রোড, সাহাপুর মেইন রোড এবং বারিকপাড়া রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে ডায়মন্ড হারবার রোড।
ওয়ার্ডটি কলকাতা পুলিশের বেহালা থানা দ্বারা পরিবেশিত হয়।
জনসংখ্যা
ভারতের ২০১১ সালের আদমশুমারি অনুসারে, ১১৯ নং ওয়ার্ড, কলকাতা পৌরসংস্থার মোট জনসংখ্যা ছিল ১৬,৪৯১ জন, যার মধ্যে ৮,৩১৯ (৫০%) পুরুষ এবং ৮,১৭২ (৫০%) মহিলা। ৬ বছরের নিচে জনসংখ্যা ছিল ১,০০৯ জন। ১১৯ নং ওয়ার্ডে মোট শিক্ষিতের সংখ্যা ছিল ১৪,৫৫৯ (৬ বছরের বেশি জনসংখ্যার ৯৪.০৪%)।
নির্বাচনের হাইলাইটস
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।
হেম রাজ
হেম রাজ (১৩ নভেম্বর ১৯৪৪ কংরা জেলা ডেরা গোপীপুরে - ?) ভারতের পাঞ্জাবের কাংড়া (লোকসভা কেন্দ্র) থেকে প্রথম লোকসভার সদস্য ছিলেন।
রাজা গাজাফফর
রাজা গাজাফফর হলেন একজন ভারতীয় রাজনীতিবিদ এবং ১৯৯৬ উত্তর প্রদেশ বিধানসভা নির্বাচনে উত্তর প্রদেশের বহুজন সমাজ পার্টির সদস্য হয়ে বিজনর (বিধানসভা কেন্দ্র) থেকে নির্বাচনে বিজয়ী হয়েছিলেন।
কূথুপরম্ব
জনসংখ্যার উপাত্ত
ভারতের ২০০১ সালের আদম শুমারি অনুসারে কূথুপরম্ব শহরের জনসংখ্যা হল ২৯,৫৩২ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কূথুপরম্ব এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
মাইজভান্ডার দরবার শরীফ
মাইজভান্ডার দরবার শরীফ বাংলাদেশের চট্টগ্রামের ফটিকছড়ি উপজেলার মাইজভান্ডার গ্রামে অবস্থিত। সৈয়দ আহমদ উল্লাহ প্রতিষ্ঠিত মাইজভান্ডারী কাদেরিয়া ত্বরিকা মাইজভান্ডার দরবার শরীফ হিসাবে পরিচিত।
অবস্থান
চট্টগ্রাম শহর থেকে মাইজভান্ডারের দূরত্ব ৪২ কি.মি.।
প্রতিষ্ঠার ইতিহাস
সৈয়দ আহমদ উল্লাহ তার পীরের নির্দেশে ১৮৫৭ সালে নিজ গ্রাম মাইজভান্ডারে ফিরে আসেন। আধ্যাত্মিক সাধক ও দোয়া প্রত্যাশীদের ভীড়ে তার বাসগৃহ আধ্যাত্মিক দরবারে পরিণত হয় ও লোকসমাজে পরিচিতি পায় "মাইজভান্ডার দরবার শরীফ" হিসেবে।
ভারতের সাধারণ নির্বাচন, ১৯৩৪
ভারতের সাধারণ নির্বাচন, ব্রিটিশ ভারতে ১৯৩৪ সালে অনুষ্ঠিত হয়েছিল। নির্বাচনে ভারতের জাতীয় কংগ্রেস কেন্দ্রীয় বিধানসভা পরিষদের সবচেয়ে বৃহত্তম দল হিসেবে আবির্ভূত হয়েছিল।
১৯৩৪ সালের নির্বাচনে মোট নির্বাচক ছিলেন ১,৪১৫,৮৯২ জন যাদের মধ্যে ১,১৩৫,৮৯৯ জন সংসদ সদস্যের জন্য নির্বাচন করেছিলেন। মোট ভোট গৃহীত হয়েছিল ৬০৮,১৯৮ টি। নির্বাচনটি ভারতীয় মহিলাদের জন্য প্রথম বছর হিসেবে গৃহীত হয়েছিল কারণ তারা এ নির্বাচনেই ভোট দেওয়ার অধিকার অর্জন করেছিল। ৮১,৬০২ জন নথিভুক্ত মহিলা ভোটারদের মধ্যে ৬২,৭৫৭ জন জাতীয় সংসদের নির্বাচনক্ষেত্র থেকে, শুধুমাত্র ১৪,৫০৫ জন ব্যালট ব্যবহার করেছিল।
মাইজভান্ডার দরবার শরীফ
অনুষ্ঠানাদি
তারই ভ্রাতুষ্পুত্র সৈয়দ গোলামুর রহমান বাবাভান্ডারীর ওফাত দিবস ২২ ই চৈত্র অনুষ্ঠিত হয়।
ভারতের সাধারণ নির্বাচন, ১৯৩৪
ফলাফল
১৯৪১ সালে দলের অবস্থান নিম্নরূপ: কেন্দ্রীয় বিধানসভা পরিষদ
রাজ্য কাউন্সিল
সুমেরুর জলবায়ু
সুমেরু জলবায়ু - দীর্ঘ ঠান্ডা শীতকাল এবং দীর্ঘ ও সংক্ষিপ্ত গ্রীষ্মের বৈশিষ্ট্যযুক্ত। সুমেরুর জলবায়ু ভীষণ পরিবর্তনশীল। সমস্ত অঞ্চল গ্রীষ্ম এবং শীত উভয় সময়েই সৌর বিকিরণ-এর চরম অভিজ্ঞতা লাভ করে। সুমেরুর কিছু অংশ সারা বছর বরফ (সমুদ্রের বরফ, হিমবাহের বরফ বা তুষার) দিয়ে আচ্ছাদিত থাকে। প্রায় সমস্ত অংশে দীর্ঘকাল ধরে তার পৃষ্ঠতলে কিছু না কিছু বরফের অভিজ্ঞতা থেকেই যায়।
সুমেরু, সমুদ্র নিয়ে গঠিত হলেও মূলত ভূমি বেষ্টিত। সুমেরুর বেশিরভাগ জলবায়ু সমুদ্রের জল দ্বারা পরিশিলীত হয়। সেখানে তাপমাত্রা কখনও এর নীচে নামতে পারে না। শীতকালে, এই অপেক্ষাকৃত উষ্ণ জলধারায় মেরুর ভাসমান বরফখন্ড থাকা সত্ত্বেও উত্তর মেরুকে উত্তর গোলার্ধ-এর শীতলতম স্থান হতে বাধা দেয়। কিছুটা এই কারণে সুমেরুর তুলনায় কুমেরু বেশি শীতল। গ্রীষ্মে নিকটবর্তী জলের এই উপস্থিতি, উপকূলীয় অঞ্চলগুলিকে উষ্ণতা থেকে রক্ষা করে।
সুমেরুর সংক্ষিপ্ত বিবরণ
সুমেরুর বিভিন্ন সংজ্ঞা রয়েছে। সর্বাধিক ব্যবহৃত সংজ্ঞা, সুমেরু বৃত্ত-এর উত্তরের অঞ্চল, যেখানে জুন সল্টিস-এ সূর্য অস্ত যায় না। জুন সল্টিস শব্দটি জ্যোতির্বিজ্ঞান এবং কিছু ভৌগোলিক প্রসঙ্গে ব্যবহৃত হয়। তবে জলবায়ু প্রসঙ্গে দুটি সর্বাধিক ব্যবহৃত সংজ্ঞা হ'ল উত্তরের গাছ রেখার উত্তরের অঞ্চল এবং যে অঞ্চলে গ্রীষ্মের গড় তাপমাত্রা এবং তা বেশিরভাগ ভূভাগ এলাকাতে  কাকতালীয়ভাবে এক (এন.এস.আই.ডি.সি. )।
সুমেরুর এই সংজ্ঞাটি আরও চারটি আলাদ আলাদ অঞ্চলে বিভক্ত করা যেতে পারে:
মূল ভূখণ্ড উত্তর আমেরিকা এবং ইউরেশিয়ার উপর দিয়ে উপকূল থেকে আভ্যন্তরে প্রবেশ করলে, সুমেরু মহাসাগরের মাঝারি প্রভাব দ্রুত হ্রাস পেতে থাকে। সুমেরুীয় থেকে উপসুমেরুীয় জলবায়ুতে রূপান্তরিত হয় সাধারণত  এরও কম দূরত্বে এবং প্রায়ই আরও খুব কম দূরত্বেও সেটি ঘটে।
প্রথম দিকের ইউরোপীয় অন্বেষণ
সুমেরুর ঐতিহাসিক অনুসন্ধানগুলি ঘটেছিল উত্তর-পশ্চিম এবং উত্তর-পূর্ব দিক দিয়ে অভিযানের মাধ্যমে।ব্যবসায়ীদের দ্বারা চালিত ষোড়শ থেকে সপ্তদশ শতাব্দীর অভিযানগুলি ছিল মূলত আটলান্টিক ও প্রশান্ত মহাসাগরের মধ্যে সংক্ষিপ্ততর পথের সন্ধান করার জন্য। উত্তর আমেরিকা এবং ইউরেশিয় উপকূল থেকে দূরের কোনও সুমেরু অভিযানের উদ্যোগ তখন নেওয়া হয়নি এবং উভয় দিক দিয়েই একটি চলাচলযোগ্য সমুদ্রপথ খুঁজে পেতে তাঁরা ব্যর্থ হন।
আঠারো শতকের মধ্যবর্তী সময়ে জাতীয় এবং বাণিজ্যিক অভিযানগুলি সুমেরু মানচিত্রের বিশদ দিকটি প্রসারিত করতে থাকে। তবে অন্যান্য বৈজ্ঞানিক পর্যবেক্ষণ অনেকাংশেই অবহেলিত থেকে যায়। উত্তর মেরুর চারপাশের সমুদ্র বরফ-মুক্ত, অনেকের এই বিশ্বাসের কারণেও ১৭৬০ এর দশক থেকে ১৯ শতকের মাঝামাঝি সময় পর্যন্ত অভিযানগুলি যাত্রা শুরু করেছে উত্তর দিক দিয়ে। এই সব প্রাথমিক পর্বের অনুসন্ধানগুলি থেকে সমুদ্রে বরফের পরিস্থিতি উপলব্ধি করা এবং মাঝে মধ্যে জলবায়ু সম্পর্কিত কিছু অন্যান্য তথ্যেরও যোগান মিলেছে।
উনিশ শতকের গোড়ার দিকে কিছু অভিযানে আরও বিশদ আবহাওয়া, সমুদ্রবিজ্ঞান এবং ভূ-চৌম্বকীয় তথ্য পর্যবেক্ষণ ও সংগ্রহের লক্ষ্যে পরিণত হয়েছিল, তবে সেগুলি বিক্ষিপ্তভাবে থেকে যায়। ১৮৫০ এর দশকের শুরুতে নিয়মিত আবহাওয়া সংক্রান্ত পর্যবেক্ষ অনেক দেশে আরও সাধারণ হয়ে ওঠে এবং ব্রিটিশ নৌবাহিনী বিস্তারিত পর্যবেক্ষণের একটি পদ্ধতি প্রয়োগ করে। ফলে, উনিশ শতকের দ্বিতীয়ার্ধ থেকে অভিযানগুলি সুমেরু জলবায়ুর ছবি সরবরাহ করতে শুরু করে।
প্রথম দিকে ইউরোপীয় পর্যবেক্ষণ প্রচেষ্টা
সুমেরুর আবহাওয়াবিদ্যা অধ্যয়ন করার জন্য ইউরোপীয়দের প্রথম প্রধান প্রচেষ্টাটি ছিল, প্রথম ইন্টারন্যাশনাল পোলার ইয়ার (আইপিওয়াই) বা আন্তর্জাতিক মেরু বছর, ১৮৮২ থেকে ১৮৮৩ সালে। এর সমর্থনে এগারোটি দেশ সুমেরুর চারপাশে বারোটি পর্যবেক্ষণ কেন্দ্র স্থাপন করে। সেই পর্যবেক্ষণগুলি জলবায়ুর বিশদ বর্ণনা করার জন্য প্রয়োজনীয়ভাবে ততো বিস্তৃত বা দীর্ঘস্থায়ী ছিল না ঠিকই, তবে সেগুলি সুমেরুর আবহাওয়াতে প্রথম সম্মিলিত চেহারা সরবরাহ করেছিল।
ব্রিয়া নামের একটি পরিত্যক্ত জাহাজ ১৮৮৪ সালে গ্রিনল্যান্ডের উপকূলে পাওয়া গিয়েছিল। সেটি ছিল তিন বছর আগে পরিত্যক্ত পূর্ব সুমেরু উপকূলের রাশিয়ান জাহাজ। এর থেকে ফ্রিৎজফ ন্যানসেন বুঝতে পেরেছিল, সমুদ্রের বরফ সুমেরুর সাইবেরিয়ান দিক থেকে আটলান্টিকের দিকে চালিত হচ্ছে। তিনি এই গতিটিকে কাজে লাগিয়ে সমুদ্র বরফে জমাট বাঁধাতে সক্ষম একটি বিশেষভাবে নকশা করা জাহাজ ফ্রেম প্রস্তুত করে সেটিকে সমুদ্রে যাত্রা করানোর সিদ্ধান্ত নিয়েছিলেন। ১৮৯৩ সেপ্টেম্বর থেকে ১৮৯৬ আগস্ট পর্যন্ত এই জাহাজটি পারাপারের সময় জাহাজ থেকে আবহাওয়া সংক্রান্ত পর্যবেক্ষণ তথ্য সংগ্রহ করে ছিল। এই অভিযানে সুমেরু মহাসাগরে বরফ পৃষ্ঠতলের সঞ্চালন সম্পর্কে মূল্যবান ধারণা পাওয়া যায়।
১৯৩০ এর দশকের গোড়ার দিকে গ্রিনল্যান্ড আইস শিট (গ্রিনল্যান্ডের বরফের চাদর) এর অভ্যন্তরে প্রথম উল্লেখযোগ্য আবহাওয়া সংক্রান্ত গবেষণা করা হয়েছিল। এগুলিই সম্ভবত সুমেরুর চরম জলবায়ু সম্পর্কে জ্ঞান সরবরাহ করে, এবং প্রথম সিদ্ধান্ত নেওয়া হয়, নিরেট পাথরের তলায় বরফের চাদর অবস্থান করছে (এখন জানা গেছে, সেটি আসলে বরফের নিজস্ব ওজনের কারণে)।
প্রথম আইপিওয়াইয়ের পঞ্চাশ বছর পরে, ১৯৩২ থেকে ১৯৩৩ সালে, দ্বিতীয় আইপিওয়াইয়ের আয়োজন করা হয়েছিল। ৯৪ টি আবহাওয়া কেন্দ্র নিয়ে, এটি প্রথমটির চেয়ে বড় ছিল। কিন্তু দ্বিতীয় বিশ্বযুদ্ধের কারণে এ সময় সংগৃহীত বেশিরভাগ তথ্য প্রকাশে বিলম্ব বা প্রতিরোধ করা হয়েছিল। দ্বিতীয় বিশ্বযুদ্ধের আগে সুমেরুর পর্যবেক্ষণে আরেকটি উল্লেখযোগ্য মুহূর্তটি ছিল, যখন ১৯৩৭ সালে ইউএসএসআর ৩০ টিরও বেশি নর্থ-পোল ড্রিফ্টিং স্টেশন (উত্তর-মেরু প্রবাহ কেন্দ্র) প্রতিষ্ঠা করে। এই কেন্দ্রটি পরবর্তীকালের মতো একটি ঘন বরফের ফ্লো (ভাসমান তুষারস্তর)-এর উপর প্রতিষ্ঠা করা হয়েছিল এবং প্রায় এক বছর ধরে সেটি পরিবাহিত অবস্থায় ছিল। ঐ অবস্থাতেই এর কর্মীরা বায়ুমণ্ডল এবং সমুদ্র পর্যবেক্ষণ চালিয়ে গেছেন।
রাজেন্দ্র প্রসাদ যাদব (রাজনীতিবিদ)
রাজেন্দ্র প্রসাদ যাদব ১৯৮৫ থেকে ১৯৯০ সাল পর্যন্ত বিহারের হাসানপুর আসনের সংসদ সদস্য ছিলেন। তিনি বিহার সরকারের রাজ্য মন্ত্রী ছিলেন।
নিল ফস্টার
নিল অ্যালান ফস্টার (Neil Foster; জন্ম: ৬ মে, ১৯৬২) এসেক্সের কলচেস্টার এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৩ সময়কালে ইংল্যান্ডের পক্ষে ঊনত্রিশ টেস্ট ও আটচল্লিশটি একদিনের আন্তর্জাতিকে অংশগ্রহণ করেছেন। এছাড়াও, ১৯৮০ থেকে ১৯৯৩ সময়কালে এসেক্সের পক্ষে ইংরেজ কাউন্টি ক্রিকেট খেলেছেন। তন্মধ্যে, ১৯৮৩ সালে কাউন্টি ক্যাপ পান। দলে তিনি মূলতঃ ফাস্ট বোলার ছিলেন। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিংয়ে অভ্যস্ত ছিলেন ‘ফজি’ ডাকনামে পরিচিত নিল ফস্টার।
কাউন্টি ক্রিকেট
৬ মে, ১৯৬২ তারিখে এসেক্সের কলচেস্টার এলাকায় ফস্টারের জন্ম। কলচেস্টারের ফিলিপ মর‌্যান্ট কম্প্রিহেনসিভে পড়াশোনা করেছেন তিনি।
যে সময়ে তিনি এসেক্সের পক্ষে খেলেন, ঐ সময় এসেক্স তাদের ইতিহাসে সর্বাপেক্ষা সফলতম স্বর্ণালী দিনগুলো অতিবাহিত করছিল। গ্রাহাম গুচ, কিথ ফ্লেচার, জন লিভার ও ডেরেক প্রিঙ্গল সমৃদ্ধ খ্যাতনামা তারকাদের সাথে ক্ষিপ্রগতিসম্পন্ন ফাস্ট বোলার ফস্টার কাউন্টি চ্যাম্পিয়নশীপে ১৯৮৩, ১৯৮৪, ১৯৮৬, ১৯৯১ ও ১৯৯২ মৌসুমে পাঁচবার দলকে শিরোপা জয়ে প্রভূতঃ সহায়তা করেন।
টেস্ট ক্রিকেট
১৯৮৩ সালে লর্ডসে সফরকারী নিউজিল্যান্ডের বিপক্ষে তার টেস্ট অভিষেক ঘটে। জেরেমি কোনি তার প্রথম শিকারে পরিণত হন ও খেলায় একমাত্র উইকেটটি পেয়েছিলেন তিনি। ফস্টারের সাথে নিক কুক ও ক্রিস স্মিথেরও একযোগে অভিষেক ঘটেছিল। ১৯৫৯ সালের পর ইংল্যান্ড নিজ দেশে একযোগে তিনজন নতুন খেলোয়াড়কে প্রথমবারের মতো মাঠে নামায়।
এসেক্সের দলীয় সঙ্গী ও অধিনায়ক গ্রাহাম গুচের সাথে তিনিও টেস্ট আঙ্গিনায় সমান প্রতিভার স্বাক্ষর রাখেন। ফস্টারের ফাস্ট সুইং বোলিং ইংরেজ পরিবেশে মানানসই হলেও সেরা বোলিং পরিসংখ্যান গড়েন বিদেশের মাটিতে। ১৯৮৪-৮৫ মৌসুমে মাদ্রাজে অনুষ্ঠিত খেলায় ভারতের বিপক্ষে এগারো উইকেট পেয়েছিলেন। একমাত্র বোলার হিসেবে জাভেদ মিয়াঁদাদ ও ভিভ রিচার্ডসকে টেস্টে শূন্য রানে আউট করেছিলেন।
ব্যাটসম্যান হিসেবে তিনি নিজস্ব সর্বোচ্চ ব্যক্তিগত টেস্ট রান করেছেন ৩৯। ১৯৮৯ সালের অ্যাশেজ সিরিজের চতুর্থ টেস্টে সফরকারী অস্ট্রেলিয়ার বিপক্ষে ঐ রানটি তুলেছিলেন।
দক্ষিণ আফ্রিকায় বিদ্রোহী দলের সফর
১৯৮৯ সালের চতুর্থ টেস্ট চলাকালে দক্ষিণ আফ্রিকা সফরের জন্য ইংল্যান্ডের বিদ্রোহী দলের সফরের কথা ঘোষণা করা হয়। মাইক গ্যাটিংকে অধিনায়ক ও ফস্টার দলের অন্যতম সদস্য মনোনীত হয়েছিলেন। এরফলে সকল বিদ্রোহী খেলোয়াড়কে পরবর্তী তিন বছরের জন্য টেস্ট ক্রিকেটে অংশগ্রহণে নিষেধাজ্ঞা প্রদান করা হয়।
১৯৯৩ সালে দল নির্বাচকমণ্ডলী কর্তৃক পুনরায় আহুত হন ও ফিলিপ ডিফ্রিটাসের পরিবর্তে অ্যাশেজের দ্বিতীয় টেস্টে খেলতে নামেন। এ টেস্টটি গত চার বছরের মধ্যে তার প্রথম টেস্টে অংশগ্রহণ ছিল। গ্যাটিং, জন এম্বুরি ও পল জার্ভিসের পর দক্ষিণ আফ্রিকায় গমনকারী চতুর্থ খেলোয়াড় হিসেবে ইংল্যান্ড দলে পুণর্বাসিত হয়েছিলেন তিনি। এরফলে ইংল্যান্ডের বোলিং আক্রমণভাগ আরও শাণিত রূপ ধারণ করে। তবে, ফস্টারের কম সুবিধা প্রদানকারী মাঠের সহজ পিচেও তার এই প্রত্যাবর্তন তেমন সুবিধা বয়ে আনতে পারেনি। অ্যান্ড্রু ক্যাডিকের সাথে বোলিং উদ্বোধনে নামেন তিনি। ঐ ইনিংসে অস্ট্রেলিয়া দল ৬৩২/৪ তুলে ইনিংস ঘোষণা করে। ঐ টেস্টে ইংল্যান্ড দল ইনিংস ও ৬২ রানের বিরাট ব্যবধানে পরাভূত হয়েছিল। ঐ বছরে অবসর নেয়ার পূর্বে কাউন্টি ক্রিকেটের আরও একটি খেলায় অংশ নিয়েছিলেন তিনি।
অবসর
পিঠ ও হাঁটুর আঘাতের কারণে এসেক্সের সিম বোলার নিল ফস্টারের খেলোয়াড়ী জীবন থেমে যায়। সর্বমোট নয়বার তার হাঁটুর চিকিৎসা করতে হয়েছে ও তার চমৎকার খেলোয়াড়ী জীবনকে বাঁধাগ্রস্ত করে তুলে। এরপর অ্যালান ক্লার্কের ন্যায় ক্রীড়াতারকাদের সাথে কাজ করেন। শৈলচিকিৎসায় সবিশেষ জ্ঞান রাখতেন। আশ্চর্য হবার কোন কারণ নেই যে, খেলা থেকে অবসর নেয়ার পর সনদপ্রাপ্ত ফিজিওথেরাপিস্ট হয়েছিলেন তিনি। সালফোর্ড বিশ্ববিদ্যালয় থেকে শৈলবিদ্যা বিষয়ে ডিগ্রী লাভ করেছিলেন।
অর্জনসমূহ
১৯৮৭ ক্রিকেট বিশ্বকাপে ইংল্যান্ড দলের অন্যতম সদস্য ছিলেন। ভারত-পাকিস্তানে যৌথভাবে অনুষ্ঠিত বিশ্বকাপের চতুর্থ আসরে ইংল্যান্ড দল অস্ট্রেলিয়ার কাছে পরাজিত হয়ে রানার্স-আপ হয়েছিল।
১৯৮৮ সালে জোনাথন অ্যাগ্নিউ, ডেভিড হিউজ, পিটার রোবাক ও পাকিস্তানি আন্তর্জাতিক ব্যাটসম্যান সেলিম মালিকের সাথে তিনিও উইজডেন কর্তৃক বর্ষসেরা ক্রিকেটার মনোনীত হন।
বেনিনের ভাষা
বেনিন পশ্চিম আফ্রিকার একটি প্রাক্তন ফরাসি উপনিবেশ। পশ্চিম আফ্রিকার অন্যান্য দেশের মত বেনিনের জনগণও বিভিন্ন আফ্রিকান জাতির পর্যায়ক্রমিক অভিবাসন ও বসতি স্থাপনের ফলে এর বর্তমান রূপ ধারণ করেছে। বেনিনে বসবাসকারী প্রধান জাতিগুলি হচ্ছে দক্ষিণে ফন ও ইয়ারুবা, এবং উত্তরের দেন্দি, বারিবা, ফুলবা, ও সোম্বে। এগুলি ও আরও নানা জাতির মুখের ভাষা বেনিনের ভাষিক ব্যবস্থাকে দিয়েছে বিচিত্রতা। মাত্র ৭০ লক্ষ (আনুমানিক) জনঅধ্যুষিত এই ছোট দেশটিতে ৫৪টি ভাষা বিদ্যমান, যার সবকটি-ই এখনও জীবিত। এই ভাষাগুলিকে মোটামুটি নিচের মত করে ভাগ করে নেওয়া যায়:
এরকম বহুভাষিক অবস্থায় আফ্রিকার দেশগুলির একটি সাধারণ রীতি হল প্রাক্তন ঔপনিবেশিক ভাষাটিকে সার্বজনীন সরকারি ভাষা হিসেবে গ্রহণ করা। বেনিনের ক্ষেত্রে এই ভাষাটি হল ফরাসি ভাষা। বেনিনের সমস্ত প্রাতিষ্ঠানিক কর্মকাণ্ডে (শিক্ষা, সরকার, ইত্যাদি) ফরাসি ভাষা ব্যবহৃত হয়। অন্যদিকে স্থানীয় ভাষাগুলিকে কেবল অপ্রাতিষ্ঠানিকভাবে এলাকাভিত্তিক পরিস্থিতিতেই ব্যবহার করা হয় (যেমন - রোগ প্রতিষেধক টিকা অভিযানে)। বেনিনের শিক্ষার সমস্ত স্তরের ভাষা ফরাসি। তবে বেনিন সরকার প্রতিটি স্থানীয় আফ্রিকান ভাষা ও সংশ্লিষ্ট সংস্কৃতি রক্ষার প্রতিশ্রুতি দিয়েছে এবং এগুলির ঐতিহ্য ধারণকারী বিভিন্ন বেসরকারী সংস্থা ১৯৯০-এর দশকের শেষ দিকে গড়ে উঠেছে। রাজনীতিবিদেরা এলাকাবাসীদের তাদের নিজস্ব ভাষাতেই এখন সম্বোধন করেন। তা সত্ত্বেও জীবনের সকল গুরুত্বপূর্ণ ক্ষেত্রে ফরাসির আধিপত্য বেনিনের শিশুদের স্বাভাবিক বিকাশে এক ধরনের অন্তরায় ও বেনিনের ভাষা নীতির একটি ব্যর্থতা হিসেবেই দেখা হয়।
ব্রজ মোহন রাম
ব্রজ মোহন রাম (জন্ম ১৯৫৮ সালের ১ জানুয়ারি চাঁদওয়া, পালামাউ) একজন ভারতীয় রাজনীতিবিদ এবং ভারতীয় জনতা পার্টির সদস্য। রাম ১৯৯৬ থেকে ২০০৪ সাল পর্যন্ত ঝাড়খণ্ডের পালামাউয়ের পামামৌ আসন থেকে লোকসভার সদস্য ছিলেন।
১৯৯১ থেকে ১৯৯৯ সালে তিনি বিহার বিধানসভা পরিষদে নির্বাচিত হয়েছিলেন।
কোরট্টি
কোরট্টি (Koratty) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোরট্টি শহরের জনসংখ্যা হল ১৭,৪৬৩ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কোরাট্টি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শ্যাম বিহারী রাম
শ্যাম বিহারী রাম একজন ভারতীয় রাজনীতিবিদ। তিনি ২০১০ বিহার বিধানসভা নির্বাচনে জনতা দল (ইউনাইটেড)-এর সদস্য হিসেবে চেনারি আসন থেকে নির্বাচিত হয়েছিলেন।
শ্রীকান্ত আচার্য
শ্রীকান্ত আচার্য হলেন কলকাতায় জন্মগ্রহণকারী একজন ভারতীয় আধুনিক গানের শিল্পী, গীতিকার এবং সঙ্গীত পরিচালক। তার রবীন্দ্র সঙ্গীতেও খ্যাতি রয়েছে।
প্রাথমিক জীবন
শ্রীকান্ত আচার্য ভারতের কলকাতায় জন্মগ্রহণ করেন এবং তিনি রোহিণী নন্দন আচার্য এবং কনা আচার্যের পুত্র। শ্রীকান্ত আচার্যের মায়ের বাড়ি বিক্রমপুরে। দেশভাগের আগে তাঁর মামারা চলে যান বিক্রমপুর থেকে । ১৯৯৬ সালে যখন তিনি প্রথম চাকরিবাকরি ছেড়ে গান গাইবার সিদ্ধান্ত নেন, তখন প্রথম যে কোম্পানির সঙ্গে গান রেকর্ডিং এর জন্য চুক্তিবদ্ধ হন, সেই কোম্পানির কর্তৃপক্ষ ট্রেনার হিসেবে সুমিত্রা সেনকে নির্বাচন করেন ।  তিনি দক্ষিণী থেকে রবীন্দ্রসঙ্গীতের আনুষ্ঠানিক প্রশিক্ষণ গ্রহণ করেন। তিনি ওস্তাদ আলী আহমেদ খানের কাছ থেকে তবলার প্রশিক্ষণও গ্রহণ করেন।
অভিনয়
সঙ্গীতের পাশাপাশি বেশ কিছু নাটকে অভিনয় করেছেন শ্রীকান্ত। ধ্রুব বন্দ্যোপাধ্যায়ের ‘গোলন্দাজ’ ছবিতেও অভিনয় করেছেন তিনি। ভারতীয় ফুটবলের জনক নগেন্দ্রপ্রসাদ সর্বাধিকারীর বাবা সূর্যকুমার অধিকারীর ভূমিকায় অভিনয় করবেন শ্রীকান্ত। এছাড়া জি বাংলার ‘সা রে গা মা পা’ রিয়্যালিটি শো-তে বিচারকের আসনে বসেছেন শ্রীকান্ত।
বাংলা অ্যালবাম
এক ঝাঁক পাখি (১৯৯৮, সাগরিকা)
স্বপ্ন দেখাও তুমি (১৯৯৯, সাগরিকা)
"বৃষ্টি তোমাকে দিলাম" (২০০০, সাগরিকা)
নদীর ছবি আঁকি (২০০১, সাগরিকা)
কাছে আছি (২০০৩, সাগরিকা)
ঘুরি (২০০৪, সাগরিকা)
সোনার মেয়ে (২০০৫, প্রাইম মিউজিক)
রোদ্দুর (২০০৬, সা রে গা মা)
আমি নই (২০০৮, শ্রীকান্ত আচার্য প্রোডাকশন)
ঘুম নেই রাত (২০০৮, সারেগামা, কবিতা কৃষ্ণমূর্তির সাথে, রূপঙ্কর)
মুসাফিরানা (২০১১, ওরিয়ন এন্টারটেইনমেন্ট)
মুসাফিরানা ২ (২০১৬, শ্রীকান্ত আচার্য প্রোডাকশন)
রবীন্দ্রসঙ্গীত অ্যালবাম
হে বন্ধু হে প্রিয় (১৯৯৬, সাগরিকা)
অনুভবে জেনেছিলাম (১৯৯৭, সাগরিকা)
নীরব নির্জনে (১৯৯৯, সাগরিকা)
প্রেম এসেছিল ২০০০, সাগরিকা)
হৃদয় আমার (২০০১, সাগরিকা)
রৌদ্র ছায়া (২০০২, সাগরিকা)
পথের ধারে (২০০৬, ভাবনা রেকর্ডস)
চিরসখা (২০০৯, সাগরিকা)
বাজাও তুমি কবি (২০১০, টি-সিরিজ)
অনেক দিনের গান (২০১৪, পিকাসো এন্টারটেইনমেন্ট)
এই নিরালায় (২০১৪, ভাবনা রেকর্ডস)
রবীন্দ্রসঙ্গীত ডুয়েট অ্যালবাম
ভালোবাসি (২০০১, সাগরিকা, শ্রীরাধা বন্দ্যোপাধ্যায়ের সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
পঁচিশে মার্চ কালরাত
ঢাকা বিশ্ববিদ্যালয় আক্রমণকারী পাকিস্তান বাহিনীতে ছিল ১৮ নং পাঞ্জাব, ২২ নং বেলুচ, এবং ৩২ নং পাঞ্জাব রেজিমেন্টের বিভিন্ন ব্যাটেলিয়ন। ২৫ মার্চের রাত থেকে ২৭ মার্চ সকাল পর্যন্ত এ বিশেষ মোবাইল বাহিনী স্বয়ংক্রিয় রাইফেল, ট্যাংক বিধ্বংসী বিকয়েললস রাইফেল, রকেট লাঞ্চার মার্টার ভারি ও হালকা মেশিনগানে সজ্জিত হয়ে ঢাকা বিশ্ববিদ্যালয় ঘিরে ফেলে। পশ্চিম দিক থেকে রেললাইন জুড়ে ৪১ ইউনিট, দক্ষিণ দিক জুড়ে ৮৮ ইউনিট এবং উত্তর দিক থেকে ২৬ ইউনিট কাজ শুরু করে ।
শ্রীকান্ত আচার্য
রবীন্দ্রসঙ্গীত ডুয়েট অ্যালবাম
মিলেছ মোর প্রাণে (২০০২, সাগরিকা, লোপামুদ্রা মিত্রের সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
শিক্ষক হত্যা
২৫শে মার্চের কালোরাতে ঢাকা বিশ্ববিদ্যালয়ের প্রায় ৯ জন শিক্ষককে হত্যা করা হয়। বিশ্ববিদ্যালয়ের ২৩ নং নীলক্ষেতের বাড়িতে মৃত্তিকাবিজ্ঞান বিভাগের অধ্যাপক ড. ফজলুর রহমানকে তার দুই আত্মীয়সহ হত্যা করা হয়। ফজলুর রহমানের স্ত্রী দেশে না থাকায় প্রাণে বেঁচে যান। পাক বাহিনী অধ্যাপক আনোয়ার পাশা (বাংলা) ও অধ্যাপক রাশিদুল হাসানের (ইংরেজি) বাড়িতেও প্রবেশ করে। উভয় পরিবার খাটের নিচে লুকিয়ে সেই যাত্রা প্রাণে বাঁচেন। ঘরে ঢুকে টর্চের আলো ফেলে তাদের কাউকে না দেখে হানাদাররা চলে যায়। উভয় অধ্যাপক সে রাত্রে বেঁচে গেলেও মুক্তিযুদ্ধ শেষে তারা আলবদর বাহিনীর হাত থেকে বাঁচতে পারেননি, এমনকি বাড়ি পরিবর্তন করেও। ২৪নং বাড়িতে থাকতেন বাংলা বিভাগের অধ্যাপক রফিকুল ইসলাম (নজরুল গবেষক ও বাংলা একাডেমীর সাবেক পরিচালক)। সেই বাড়ির নিচে দুই পায়ে গুলিবিদ্ধ দুই মা তাদের শিশু সন্তান নিয়ে আশ্রয় নেওয়ায় সিঁড়িতে রক্ত ছিল। পাক সৈন্যরা ভেবেছিল, অন্য কোন দল হয়ত অপারেশন শেষ করে গেছে তাই তারা আর ঐ বাড়িতে ঢোকেনি। অধ্যাপক রফিকুল ইসলাম তখন প্রাণে বেঁচে যান। ঐ বাড়িরই নিচতলায় থাকতেন এক অবাঙালি অধ্যাপক। পঁচিশে মার্চের আগেই সেই ব্যক্তি কাউকে না জানিয়ে বাড়ি ছেড়ে চলে যান। বিশ্ববিদ্যালয় আবাসিক এলাকার সব অবাঙালি পরিবার তা-ই করেছিলেন ।
শ্রীকান্ত আচার্য
রবীন্দ্রসঙ্গীত এর অন্যান্য অ্যালবাম
আপন গান, ভলিউম – 1 (২০০০, ভাবনা, সৌমিত্র চ্যাটার্জির সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
শিক্ষক হত্যা
ফুলার রোডের ১২নং বাড়িতে হানা দিয়ে হানাদাররা নামিয়ে নিয়ে যায় অধ্যাপক সৈয়দ আলী নকিকে (সমাজবিজ্ঞান)। তাকে গুলি করতে গিয়েও ছেড়ে দেওয়া হয় এবং উপরের তলার ভূতত্ত্ব বিভাগের অধ্যাপক মুহম্মদ মুকতাদিরকে গুলি করে নিষ্ঠুরভাবে হত্যা করে। ২৭শে মার্চ অধ্যাপক মুকতাদিরের লাশ পাওয়া যায় ইকবাল হলে (বর্তমান জহুরুল হক হল), তাকে পরে প্লটনে এক আত্মীয়ের বাড়িতে দাফন করা হয়। সলিমুল্লাহ হল এবং ঢাকা হলে (বর্তমান শহীদুল্লাহ্‌ হল) হানা দিয়ে সলিমুল্লাহ হলের হাউস টিউটর ইংরেজির অধ্যাপক কে এম মুনিমকে সেনারা প্রহার করে এবং ঢাকা হলে হত্যা করে গণিতের অধ্যাপক এ আর খান খাদিম আর অধ্যাপক শরাফত আলীকে। জগন্নাথ হলের মাঠের শেষ প্রান্তে অধ্যাপকদের বাংলোতে ঢুকে তারা অর্থনীতির অধ্যাপক মীর্জা হুদা এবং শহীদ মিনার এলাকায় ইতিহাসের অধ্যাপক মফিজুল্লাহ কবীরের বাড়িতে ঢুকে তাদের নাজেহাল করে ।
শ্রীকান্ত আচার্য
রবীন্দ্রসঙ্গীত এর অন্যান্য অ্যালবাম
আপন গান, ভলিউম – 2 (ভাবনা, সৌমিত্র চ্যাটার্জির সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
শিক্ষক হত্যা
জগন্নাথ হলে হামলা করার সময় আক্রান্ত হয় হলের প্রাক্তন প্রাধ্যক্ষ ড. গোবিন্দচন্দ্র দেবের বাস ভবন। পাক হানাদাররা হত্যা করে অধ্যাপক দেব এবং তার পালিত মুসলমান কন্যা রোকেয়ার স্বামীকে। পরে জগন্নাথ হল সংলগ্ন বিশ্ববিদ্যালয় স্টাফ কোয়ার্টার হত্যা করা হয় পরিসংখ্যানের অধ্যাপক মনিরুজ্জামান, তার পুত্র ও আত্মীয়কে। আক্রমণে মারাত্বক আহত হন জগন্নাথ হলের প্রাধ্যক্ষ অধ্যাপক ড. জ্যোতির্ময় গুহঠাকুরতা পরে তিনি হাসপাতালে মৃত্যুবরণ করেন। বৈদ্যুতিক মিস্ত্রী চিৎবালী ও জনৈকা রাজকুমারী দেবী তথ্য প্রদান করেন যে, ঢাকা মেডিকেল কলেজের চিকিৎসকরা চিনতে পেরে জ্যোতির্ময় গুহঠাকুরতাকে মর্গের কাছে গাছের নিচে খুব অল্প পরিসরে চিরদিনের জন্য শুইয়ে রেখেছেন। অধ্যাপক মনিরুজ্জামান ও অধ্যাপক জ্যোতির্ময় গুহঠাকুরতাকে পাশাপাশি দাড় করিয়ে হত্যা করা হয়। জগন্নাথ হলে আরো নিহত হন হলের সহকারী আবাসিক শিক্ষক অনুদ্বৈপায়ন ভট্টাচার্য। এ তথ্য পাওয়া যায় শহীদ বুদ্ধিজীবী ঢাকা বিশ্ববিদ্যালয়ের বাংলার অধ্যাপক আনোয়ার পাশার মার্চ থেকে ডিসেম্বর নাগাদ লেখা আত্মজৈবনিক উপন্যাস রাইফেল রোটি আওরাত গ্রন্থে।
শ্রীকান্ত আচার্য
রবীন্দ্রসঙ্গীত এর অন্যান্য অ্যালবাম
চিত্রাঙ্গদা (২০০২, সাগরিকা, গীতি নাট্য)
পথের সাথী (২০০৩, সাগরিকা, ডাঃ রাজীব চক্রবর্তীর সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
কর্মচারী হত্যা
জহুরুল হক হল আক্রমণকারী বাহিনী ব্রিটিশ কাউন্সিল প্রহরারত ইপিআর সদস্যদের পৈশাচিকভাবে হত্যা করে। তারা শিক্ষকদের ক্লাব লাউঞ্জে আশ্রয়গ্রহণকারী ক্লাব কর্মচারী সিরাজুল হক, আলী হোসেন, সোহরাব আলি গাজী এবং আবদুল মজিদকে হত্যা করে। টিএসসিতে নিহত কর্মচারীরা ছিলেন আবদুস সামাদ, আবদুস শহীদ, লাড্ডু লাল। রোকেয়া হল চত্বরে নিহত হন আহমদ আলী, আবদুল খালেক, নমী, মো: সোলায়মান খান, মোঃ নুরুল ইসলাম্, মোঃ হাফিজউদ্দিন, মোঃ চুন্নু মিয়া এবং তাদের পরিবার পরিজন ।
যে বাহিনী শহীদ মিনার ও বাংলা একাডেমী আক্রমণ করে তারাই ঢাকা হল (বর্তমানে শহীদুল্লাহ হল) সংলগ্ন শিক্ষকদের আবাসে ও মধুসূদন দে’র বাড়িতে হামলা চালায়। সৈন্যরা বিশ্ববিদ্যালয়ের ১১ নং বাড়ির বাসিন্দা বিশ্ববিদ্যালয় ল্যাবরেটরি স্কুলের শিক্ষক মোহাম্মদ সাদেককে হত্যা করে। ২৩ নং নীলক্ষেত আবাসের ছাদে আশ্রয়গ্রহণকারী নীলক্ষেত পুলিশ ফাঁড়ি থেকে পালিয়ে আসা বাঙালি পুলিশ কর্মচারী, প্রেসিডেন্ট হাউস (পুরাতন গনভবন) প্রহরারত বাঙালি ইপিআর সদস্য এবং নীলক্ষেত রেল সড়ক বস্তি থেকে আগত প্রায় ৫০ জনকে সৈন্যরা হত্যা করে লাশ ফেলে যায়। ২৫ থেকে ২৭ মার্চের মধ্যে তিনটি ধর্মস্থান ধ্বংস ও ঐ সব স্থানে হত্যা যজ্ঞ চালায়। তিনটি স্থান ছিল, কলা ভবন সংলগ্ন শিখ গুরুদ্বার, রমনার মাঠে দুটি কালি মন্দির এবং শহীদ মিনারের বিপরীত দিকে অবস্থিত শিব মন্দির। সে রাতে আরো নিহত হয় দর্শন বিভাগের কর্মচারী খগেন দে, তার পুত্র মতিলাল দে, বিশ্ববিদ্যালয়ের কর্মচারী সুশীল চন্দ্র দে, বোধিরাম, দাক্ষুরাম, ভীমরায়, মনিরাম, জহরলালা রাজভর, মনভরন রায়, মিস্ত্রি রাজভর, শংকর কুরী ।
শ্রীকান্ত আচার্য
রবীন্দ্রসঙ্গীত এর অন্যান্য অ্যালবাম
উত্তরণ (২০১১, শ্রীকান্ত আচার্য প্রোডাকশন, শ্রাবণী সেন ও রত্না মিত্রের সাথে)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
রোকেয়া হলে হামলা
১৯৭১ সালের মার্চে ঢাকার মার্কিন কনসাল আর্চার কে ব্লাডের লেখা গ্রন্থ, “দি ক্রুয়েল বার্থ অব বাংলাদেশ” থেকে জানা যায় সে রাতে রোকেয়া হলে আগুন ধরানো হয়েছিল এবং ছাত্রীরা হল থেকে দৌড়ে বের হবার সময় মেশিন গান দিয়ে গুলি করা হয়। ১০ নভেম্বর ১৯৭১ সালের কতিপয় দুস্কৃতকারী অস্ত্র নিয়ে রোকেয়া হলে হামলা করে প্রায় দুই ঘণ্টা ৩০ জন ছাত্রীকে আটকে রাখে। তারা হলের প্রোভস্টের বাড়িতেও প্রবেশ করে । উল্লেখ করা যায় যে, ১৯৭১ সালে রোকেয়া হলের প্রবেশপথের পাশে একটি শক্তিশালী পাকিস্তানি সামরিক অবস্থান ছিল । তাদের সহায়তা ব্যতীত নিছিদ্র ব্লাকআউট প্রহরা ও মোবাইল পেট্রোলিংকে ফাঁকি দিয়ে সশস্ত্র দুস্কৃতকারীদের রোকেয়া হলে দুই ঘণ্টা অপারেশন চালানো সম্ভব ছিল না।
শ্রীকান্ত আচার্য
কভার অ্যালবাম
মনের জানালা (১৯৯৬, সাগরিকা)
নীল ধ্রুবতারা (১৯৯৭, সাগরিকা)
বাংলাদেশের স্বাধীনতা যুদ্ধে ঢাকা বিশ্ববিদ্যালয়
বিশ্ববিদ্যালয়ের শিক্ষা কার্যক্রম
গভর্ণর টিক্কা খান বিশ্ববিদ্যালয়ের বিভিন্ন বিভাগের প্রধানদের ২১ এপ্রিল ও শিক্ষকদের ১ জুন থেকে কাজে যোগ দিতে আদেশ দেন। তার ঘোষণা মতে ২ আগস্ট থেকে ক্লাস শুরুর কথা ছিল। স্বাভাবিক অবস্থা দেখানোর জন্য বিশ্ববিদ্যালয় খোলার আগে পরিষ্কার করার নামে ইকবাল হল, সলিমুল্লাহ হল, এবং জগন্নাথ হলের ঘরে ঘরে ছাত্রদের ফেলে যাওয়া বই পুস্তক, কাগজ পত্র, বিছানা পত্র জ্বালিয়ে দেওয়া হয়। তখন সকল পরীক্ষা স্থগিত ছিল। ঐ সময় ক্লাসে ছাত্রদের উপস্থিতি ছিল খুব কম। প্রতিদিনই প্রায় কলাভবনে গ্রেনেড বিস্ফোরন হত। সেপ্টেম্বর মাসে মুক্তিযুদ্ধের তীব্রতা বেড়ে যাওয়ার সাথে সাথে ক্লাসে ছাত্রদের উপস্থিতিও বাড়ে। ক্লাস করা ছাত্রদের মধ্যে অনেকেই মুক্তিযোদ্ধা হওয়ায়, তারা গ্রেনেড ফাটিয়েই ক্লাসে ঢুকে যেত। ফলে, সেনাবাহিনী কাউকে ধরতে সক্ষম হত না। পাক সৈন্যরা ঐ সময় কলাভবনের বটগাছটি কেটে ফেলে এবং মধুর ক্যান্টিন উড়িয়ে দিতে যায়। উর্দুর অধ্যাপক আফতাব আহমদ সিদ্দিকী তাদের বাঁধা দিয়ে জানান, ১৯০৬ সালে ঐ ভবনে মুসলিম লীগ প্রতিষ্ঠিত হয়েছিল ।
শিক্ষকদের গ্রেফতার, হুমকি ও শাস্তি প্রদান
মুক্তিযুদ্ধের সাথে সম্পৃক্ত থাকার অভিযোগে কয়েকজন শিক্ষককে টিক্কা খান সরকার বন্দি করে। তদের মধ্যে ছিলেন ড. আবুল খায়ের, ড. রফিকুল ইসলাম, কে এ এম সালাউদ্দিন, আহসানুল হক, গিয়াসুদ্দিন আহমদ, জহুরুল হক এবং এম শহীদুল্লাহ। মার্শাল ল গভর্নর লে. জেনারেল টিক্কা খান অধ্যাপক মুনির চৌধুরী, অধ্যাপক নীলিমা ইব্রাহিম, অধ্যাপক সিরাজুল ইসলাম চৌধুরী, অধ্যাপক এনামুল হককে লিখিত ভাবে সতর্ক করে দেন । ড. আবু মোহাম্মদ হাবিবুল্লাহকে পদচ্যুত্য করা হয় । ড. মোহাম্মদ মনিরুজ্জামানকে পদচুত্য করে ছয় মাসের আটকাদেশ দেওয়া হয়, তবে পাকিস্তান বাহিনী তাকে ধরতে পারে নি। দেশদ্রোহিতার অভিযোগে রাষ্ট্রবিজ্ঞানের অধ্যাপক আবদুর রাজ্জাককে তার অনুপস্থিতিতে ১৪ বছরের সশ্রম কারাদন্ড দেওয়া হয় ।
শ্রীকান্ত আচার্য
কভার অ্যালবাম
উত্তরাধিকার (২০০৩, সাগরিকা)
কভার ডুয়েট অ্যালবাম
শুধু দুজনে (১৯৯৮, সাগরিকা, সাধনা সরগমের সাথে)